kardosdrur/scandi-wiki huggingface dataset:
Coors Field

Coors Field er et baseballstadion i Denver i Colorado, USA, der er hjemmebane for MLB-klubben Colorado Rockies. Stadionet har plads til 50.445 tilskuere, og blev indviet 26. april 1995. Indtil da havde Rockies spillet sine hjemmekampe på det nærliggende Mile High Stadium.

Eksterne henvisninger 

 Stadioninfo 

Baseballstadioner
Idrætsanlæg i USA
Denver
AT&T Park

AT&T Park (tidligere kendt som Pacific Bell Park og SBC Park) er et baseballstadion i San Francisco i Californien, USA, der er hjemmebane for MLB-klubben San Francisco Giants. Stadionet har plads til 41.503 tilskuere, og blev indviet 31. marts 2000. Indtil da havde Giants spillet sine hjemmekampe på det nærliggende Candlestick Park.

Eksterne henvisninger 

 Stadioninfo 

Baseballstadioner
Idrætsanlæg i USA
Sport i San Francisco
Busch Stadium

Busch Stadium er et baseballstadion i St. Louis i Missouri, USA, der er hjemmebane for MLB-klubben St. Louis Cardinals. Stadionet har plads til 43.975 tilskuere, og blev indviet 10. april 2006. Her erstattede det Cardinals gamle hjemmebane, Busch Memorial Stadium.

Eksterne henvisninger 

 Stadioninfo 

Baseballstadioner
Idrætsanlæg i USA
Turner Field

Turner Field er et baseballstadion i Atlanta i Georgia, USA, der er hjemmebane for MLB-klubben Atlanta Braves. Stadionet har plads til 50.096 tilskuere, og blev indviet 19. juli 1996. Stadionet fungerede ved Sommer-OL 1996 som Det Olympiske Stadion for legene, hvorefter det blev ombygget til nu at huse Braves.

Eksterne henvisninger 

 Stadioninfo 

Sport i Atlanta
Baseballstadioner
Progressive Field

Progressive Field (tidligere kendt som Jacobs Field) er et baseballstadion i Cleveland i Ohio, USA, der er hjemmebane for MLB-klubben Cleveland Indians. Stadionet har plads til 43.395 tilskuere, og blev indviet 4. april 1994. Indtil da havde Indians spillet på Cleveland Municipal Stadium.

Eksterne henvisninger 

 Stadioninfo 

Baseballstadioner
Idrætsanlæg i USA
Splitbukser

Splitbukser er undertøjsbeklædning i form af bukser, som ikke har nogen skridtsyning. Buksebenene er splittet og syet sammen i linningen, så de så at sige revner fra linningen foran til linningen på bagsiden.

Brugtes i 18. århundrede af kvinder på landet som beklædning under særken. Splitbukserne mindskede problemer med at skulle bruge hygiejnebind.

Dragten anvendes i vid udstrækning i Asien som børnebeklædning. Herved spares forældrene for problemet med at skulle skaffe bleer.

 
Underbukser
Særk

Særk, underkjole af silke eller hør-lærred.

I tidligere tider af almuekvinder anvendt som egentlig (arbejds)kjole.

Undertøj
Jysk Selskab for Historie

Jysk Selskab for Historie (forkortelse af Jysk Selskab for Historie, Sprog og Litteratur) var en forening for historikere og andre historieinteresserede, som stiftedes 8. marts 1932 ved sammenlægning af Det Jydske Historisk-Topografiske Selskab og det mindre kendte Jysk Forening for Historie og Sprog.
Selskabet nedlagdes 2010 for at indgå i Nyt Selskab for Historie.

Selskabet var hjemmehørende i Århus og dets formål var at fremme interessen for og studiet af historiske emner, bl.a. ved at udsende historiske skrifter.
Ledelsen bestod af et repræsentantskab og en bestyrelse.

I 2010 udfasedes selskabets tidsskrifter Historie (udgivet halvårligt) og Nyt fra Historien, ligesom Den jyske Historiker (udgivet siden 1969 af Institut for Historie på Aarhus Universitet), for at fusionere til temp - tidsskrift for historie, som i stedet udgives af det nydannede ''Nyt Selskab for Historie.

Udgivelser 
 (Samlinger til Jydsk Historie og Topografi (1866-1931), udgivet af Det Jydske Historisk-Topografiske Selskab)
 Jyske Samlinger (1932-1965)
 Historie. Jyske Samlinger (1966-1999)
 Historie (2000-2009)
 Nyt fra Historien (ukendt år-2009)
 ('temp - tidsskrift for historie', udgivet fra 2010 af Nyt Selskab for Historie)

Eksterne henvisninger 
 Det jydske Historisk-topografiske Selskab (1866-1941) på tidsskrift.dk
Samlinger til Jydsk Historie og Topografi (1866-1910) på Slægtsforskernes Bibliotek
 Jysk Selskab for Historie, Sprog og Litteratur  (1866-1966) på tidsskrift.dk
 'Historie' (1966-2009) på tidsskrift.dk
 temp - tidsskrift for historie

Foreninger fra Danmark
Etableret i 1932
Ophørt i 2010
Andreas 3. af Ungarn

Andreas 3. af Ungarn (ca. 1265 – 14. januar 1301) var konge af Ungarn og Kroatien fra 1290 til sin død i 1301. 

Andreas 3. var sønnesøn af Andreas 2. af Ungarn, og var først gift med Fennena af Kujáva, senere med Agnes Habsburg. Kongemagten var under hans regering allerede fra begyndelsen meget svag, hvilket var et resultat af konflikter mellem forskellige slægter indenfor aristokratiet. Striden kom sig af at hovedslægten af Huset Árpád uddøde da Ladislaus 4. blev snigmyrdet i 1290 og at Andreas 3.'s far var blevet erklæret en bastard af sine brødre. 

Med Andreas 3.'s død i 1301 uddøde Huset Árpád.

Konger af Ungarn
Huset Árpád
Konger af Kroatien
Parafrase

Parafrase (fra latin paráphrasis via græsk para phraseïn) er en fri bearbejdning af en anden kunstners værk. Det kan være inden for litteratur, billedkunst eller musik.

Eksempler på parafraser

Se også 
 Forfalskning
 Parodi
 Pastiche
 Plagiat

Kunst
Femernsund

Femernsund er et sund i Østersøen mellem Kielerbugten og Mecklenburgerbugten, der adskiller øen Femern fra det holstenske fastland i Tyskland. Sundet er cirka en kilometer bredt, og krydses siden 1963 fra Großenbrode på fastlandet af Femernsundbroen, der forbinder Femern med halvøen Vagrien i Holsten. Fra Femern er der færgeforbindelser til Danmark (Rødby) fra Puttgarden.

Femernsund må ikke forveksles med Femern Bælt, der er sundet mellem Femern og Lolland.

Slesvig-Holstens geografi
Sund (farvand)
Østersøen
Sund
Henrik Plenge Jacobsen

Henrik Plenge Jakobsen (født 22. oktober 1967) er en dansk billedkunstner. Han har udstillet i ind- og udland, bl.a. på Arken og Palais de Tokyo, Paris. Han samarbejdede med Jes Brinch om projektet Burn Out, der vakte stor debat, da de i 1994 installerede en bilkirkegård på Kongens Nytorv.

Litteratur 
 Henrik Plenge Jakobsen: J'accuse, Revolver, Archiv für Aktuelle Kunst, Frankfurt am Main 2007 
 Jochen Volz, Henrik Plenge Jakobsen (Ill.): Circus Portikus: an opera on one act by Henrik Plenge Jakobsen, Portikus, Frankfurt am Main 2004 
 Henrik Plenge Jakobsen/René Lück: Dresdner Bank AG, Frankfurt am Main 2001 (english text)

Ekstern henvisning 
 

Kunstnere fra Danmark
Personer i Kraks Blå Bog
Azizabad-luftangrebet

Azizabad-luftangrebet fandt sted fredag den 22. august 2008 i landsbyen Azizabad, som er beliggende i Shindand-distriktet i Herat-provinsen i Afghanistan. 90 civile – 60 børn og 30 voksne blev dræbt under angrebet, og en række strukturer i landsbyen, herunder hjem, blev beskadigede eller ødelagt. En Taliban-krigsherre var det planlagte mål for luftangrebet.

Opsummering af begivenheder 
Afghanske og koalitions-styrker var i gang med en operation i området i jagten på en Talibanleder ved navn Mullah Siddiq. Da efterretninger indikerede, at Siddiq var i landsbyen, besluttede koalitionsstyrkernes leder at iværksætte et angreb på Azizabad ved at tilkalde flyet. En stor forsamling af civile havde denne dag sat hinanden stævne i Azizabad for at mindes en nylig afdød lokal leder. 90 mennesker blev dræbt og mange hjem ødelagt, ifølge vidner, en rapport udfærdiget af den afghanske regering, og bekræftet af United Nations Assistance Mission in Afghanistan (UNAMA), ledet af nordmanden Kai Eide. Angrebet blev udført af et amerikansk AC-130 ildstøttefly.

Reaktion

Azizabad-beboere 
Dagen efter angrebet, lørdag den 23. august 2008, organiserede landsbyboerne en demonstration vendt mod de afghanske tropper, som var blevet udstationeret i Azizabad for at uddele mad og andre fornødenheder. Adskillige mennesker blev såret under en konfrontation mellem beboere og soldater.

Angrebet truer med at drive en kile ind mellem allierede 
Den afghanske regering er opsat på at indføre nye begrænsninger i brugen af luftangreb i flæng, som i stedet for at vinde hearts and minds, risikerer at tabe dem på gulvet.

Noter 

Luftangreb
Afghanistans historie
Effektiv rente

Den effektive rente på et lån er et udtryk for långiverens samlede afkast i låneperioden.

For låntageren indregnes i den effektive rente således også udover den nominelle rente (=pålydende rente) eventuelt kurstab, etableringsprovision og øvrige omkostninger til udlåneren ved lånets optagelse og løbende provisioner og/eller gebyrer.

Korte betalingsterminer medfører en højere effektiv rente end lange terminer. f.eks betyder en månedlig rentetilskrivning højere effektiv rente end kvartalsvis rentetilskrivning, og en forudbetalt ydelse medfører højere effektiv rente end en bagudbetalt.

Omkostninger, som fratrækkes lånet ved etableringen, kan sammenlignes med et kurstab og påvirker den effektive rente i betydelig grad.

ÅOP (=årlige omkostninger i procent) tager oftest ikke højde for terminslængde og forud/bagudbetaling og er dermed ikke et udtryk for den effektive rente, som vil være højere.

Renteformer
Ajax Farum

Ajax Farum var en håndboldklub fra Farum. Det var et samarbejde mellem Ajax København og Farum Håndbold Forening.

Historie
Samarbejdet var et holdfællesskab, organiseret i aktieselskabet Ajax Farum A/S. Samarbejdet startede godt og Ajax Farums herrehold rykkede første år op i ligaen. Holdet spillede i den flotte hal i Farum. Efter tre sæsoner valgte man at stoppe samarbejdet og Ajax København rykkede tilbage til Bavnehøj-Hallen.

Eksterne henvisninger
Ajax Københavns hjemmeside
Farum Håndbold Forenings hjemmeside 

Håndboldklubber i Danmark
Sport i Farum
Myrelegeme

Et myrelegeme (elaiosom af græsk: elaion = "olie" + soma = "legeme") er en kødet dannelse, som findes hæftet på frø af mange plantearter. Myrelegemer er rige på fedtstoffer og proteiner, og de kan have mange forskellige udformninger. Mange planter danner myrelegemer for at tiltrække myrerne, som bringer frøene hjem til tuen, hvor de bruger myrelegemet som foder til deres larver. Når myrelegemet er ædt, lægger myrerne frøet uden for tuen, hvor jorden er rig på næringsstoffer, som stammer fra myrernes føderester, ekskrementer og døde myrer. På den måde får frøene gode spiringsbetingelser.

Denne form for frøspredning kaldes myrmecokori (af græsk myrmex = "myre" + kore = "affald"), og symbiosen ser til at være til fælles gavn, for planterne har nytte af den effektive spredning til gunstige spiringssteder, mens myrerne får adgang til et næringsrigt fødemne. Udviklingen er sket i to miljøer: Skovbund og steppe. I skovbunden mangler vinden som spredningsmetode, og derfor har planterne udviklet andre spredningsmetoder og heriblandt dannelse af myrelegemer. På den tørre steppe er der kun få, egnede spiresteder, og derfor har det været fordelagtigt at kunne få sine frø placeret klos op ad myreboerne. Myrelegemer er eksempler på konvergerende evolution, hvor tusinder af forskellige arter har udviklet samme løsning uafhængigt af hinanden.

Arter med myrelegeme 

 Almindelig Mælkeurt
 Almindelig Sandskæg
 Almindelig Stedmoderblomst
 Almindelig Vintergæk
 Blodurt
 Dværg-Hjerteblomst
 Døvnælde
 Gul Lærkespore
 Hulrodet Lærkespore
 Hunde-Viol
 Hvid Anemone
 Blå Anemone
 Kæmpe-Star
 Langstilket Lærkespore
 Liden Vortemælk
 Lund-Vortemælk
 Læge-Oksetunge
 Mark-Frytle
 Nikkende Star
 Nikkende Tidsel
 Ricinus
 Ru Kulsukker
 Sibirisk Vinterportulak
 Stiv Star
 Stor Knopurt
 Storblomstret Treblad
 Svaleurt
 Vedbend-Vandranunkel

Hos Vortemælk-familien kaldes myrelegemerne for karunkler (af latin: caruncula = "vorte").

Se også 
 Capitulum, et tilsvarende vedhæng hos æg af Vandrende pind.
 Myrmecokori

External links 
 http://waynesword.palomar.edu/plaug99.htm#antdispersal 

Plantemorfologi
Entomologi
ONLY

ONLY Stores A/S er et dansk tøjmærke og butikskæde med over 300 butikker på verdensplan, der sælger tøj af samme navn. ONLY produceres af den jyske tøjkoncern Bestseller.

Mærket ONLY blev introduceret af Bestseller i 1996.

Referencer

Eksterne henvisninger 
 ONLYs officielle online butik
 ONLYs officielle hjemmeside
 Bestsellers officielle hjemmeside

Tøjmærker
Tøjbutikskæder i Danmark
Bestseller A/S
Colombias flag

Colombias flag blev officielt 26. november 1861. Den er en horisontal trikolore i gult, blåt og rødt. Den gule stribe er bredere end de andre og udgør halvdelen af flagets bredde. De to øvrige striber udgør hver en fjerdedel af flagets bredde.

Den gule farve symboliserer guldet som Colombia havde før den spanske kolonisering. Den blå står for havet. Den røde står for blodet som blev spildt under befrielseskrigen mod Spanien. 

Flaget går tilbage til flagene som blev ført af Republikken Gran Colombia (1819–1831), Ny Granada (1831–1858) og Den grenadinske føderation (1858–1863). Colombias flag er i grundformen ligesom Ecuadors flag og benytter de samme farver som i Venezuelas flag. Forklaringen er at alle de tre flag har sit ophav i flaget for Republikken Gran Colombia. På grund af ligheden med Ecuadors flag, har Colombias handelsflag og orlogsflag mærker i flaget for at undgå forveksling med nabolandets flag.

Handelsflag 
Handelsflaget har en rødkantet blå oval der er placeret i en ottetakket hvid stjerne. Denne skal minde om Republikken Gran Colombia, som omfattede områder som i dag er blevet til staterne Colombia, Venezuela, Ecuador, Panama, samt dele af Costa Rica, Peru, Brasilien og Guyana. Handelsflaget blev indført 8. maj 1890.

Orlogsflag 
Orlogsflaget har nationalvåbnet på en hvid skive i midten af flaget. Flaget blev indført 12. november 1932.

Flag fra Sydamerika
Flag
Nationale flag
Venezuelas flag

Venezuelas flag blev endegyldigt anerkendt og taget i brug 17. februar 1954. 

Flaget er det, som har været i brug i Venezuelas nationalkongres, og som består af tre lige brede, parallelle og horisontale sammenhængende striber. Flaget blev oprindeligt udformet af Francisco de Miranda, som hejste et flag med gul, blå og rød stribe 12. marts 1806 på skibet, som var på vej til Coro i Venezuela på hans andet forsøg på at starte en revolutionær uafhængighedsbevægelse.

Dette format forblev uændret til 1811, men gennemgik flere ændringer i løbet af 1800-tallet og det tidlige 1900-tallet, når det gjaldt stjernerne og nationalvåbenet.

I Venezuela fejrer man flagets dag 12. marts.

12. marts 2006 blev flaget ændret til det, som er afbildet øverst til højre. Den vigtigste ændring er tilføjelsen af en stjerne nummer otte, som præsident Hugo Chávez har kaldt "Bolivar-stjernen", til minde om Simón Bolívar. I tillæg til ændringerne i flaget er Venezuelas nationalvåben også ændret. Hesten har altid løbet mod højre, men løber nu mod venstre. 

Ændringen fra syv til otte stjerner er forbundet med Venezuelas uafhængighed. Oprindelig bestod den nye stat af syv provinser, men den ottende provins, Guayana, kom med efter. 

Selv om det nye flag blev godkendt af den venezuelanske regering, har det skabt kontroverser. Den oprindelige ottende provins, Guayana omfatter store dele af det, som i dag er den selvstændige stat Guyana, og genspejler Venezuelas krav på området vest for floden Essequibo i Guyana. Retningen, hesten løber i, kan også skabe uro i højreoppositionen.

Eksterne links 
 Venezuela i Flags of the World 
 BBC-rapport om flagændring

Flag fra Sydamerika
Flag
Nationale flag
Bolivias flag

Bolivias flag blev vedtaget i 1851. Det officielle flag er en vandret trikolore i rød, gul og grøn med Bolivias nationalvåben i midten. Det civile flag er en tilsvarende trikolore, men indeholder ikke nationalvåbnet.

Ved ændring af Bolivias forfatning i 2009 blev aymaraernes og quechuaernes traditionelle flag Wiphalaen i Qullasuyu-variant ligestillet med Bolivias trefarvede flag.

Eksterne links 

Flag fra Sydamerika
Flag
Nationale flag
Velfac

VELFAC A/S er en dansk virksomhed, der producerer facadevinduer. Selskabet er en del Dovista som igen er del af VKR Holding A/S, Der ejer en lang række vinduesmærker som Velux og Rationel Vinduer. VELFAC eksporterer til flere lande og har salgskontorer i Storbritannien, Irland, Sverige og Danmark. VELFAC har tidligere haft produktion i ringkøbing, Danmark (den gammel Ribo Vinduer), men det er lukket i 2009 , i dag kommer vinduer fra Wędkowy, Polen i dag , kaldt "Window Village". 
VELFAC A/S har hovedsæde i Horsens.

Historie 
Virksomheden blev etableret i 1952 som V. Kann Rasmussen & Co., der sendte de første vinduer på markedet og senere registrerede varenavnene VELUX og VELFAC. Tre år senere åbnede Leif E. Hansen tømrervirksomhed i Ølstrup nær Ringkøbing, som knapt ti år senere også begyndte at producere vinduer under navnet RIBO Vinduer A/S. Denne virksomhed blev i 1978 en del af V. Kann Rasmussen Firmagruppen. Siden er virksomheden ekspanderet i flere omgange.

Tidslinje 
 1952: V. Kann Ramussen & Co. lancerer det første facadevindue.
 1955: Leif E. Hansen starter en tømrervirksomhed i Ølstrup.
 1962: VELFAC registreres som varemærke.
 1963: RIBO Vinduer etableres.
 1978: RIBO Vinduer bliver en del af VKR gruppen.
 1985: VELFAC 200 vinduet kommer i produktion.
 1992: Virksomheden skifter navn til VELFAC A/S.
 1994: VELFAC 400 introduceres.
 2003: VELFAC VinduesHuset i Horsens og Ringkøbing åbnes.
 2004: VELFAC VindueMester introduceres.
 2008: VELFAC opfører aktiv huset Bolig for livet sammen med VELUX. Et enfamiliehus der producerer mere strøm end det forbruger.
 2009: VELFAC 200i og VELFAC 400i vinduer introduceres.
 2010: VELFAC 200 Helo® vinduer, terrassedøre og skydedøre - et energieffektivt kompositvindue introduceres på det danske marked
 2011: VELFAC Ribo vinduet, specielt udviklet til vinduesudskiftning i parcelhuse fra 1960erne til 1980erne lanceres i Danmark.
 2012: VELFAC 200 Helo® vinduer, terrassedøre og skydedøre introduceres på det engelske, tyske og svenske marked
 2012: VELFAC Ribo vinduer og terrassedøre introduceres på det engelske marked

Villum Kann Rasmussen Fonden 

Fonden der er stiftet af grundlægger Villum Kann Rasmussen i 1971 har til formål at yde støtte til opgaver inden for videnskabelige, kulturelle, kunstneriske og sociale formål. Fonden uddeler hvert år et legat til teknisk og naturvidenskabelig forskning. Der kan ikke ansøges om legatet – det uddeles på baggrund af eget initiativ.

Noter

Eksterne henvisninger 
 VELFACs hjemmeside
 – Active House – en vision for fremtidens bæredygtige byggeri
 VKR fonden

Byggematerialeproducenter i Danmark
Ringkøbing
Etableret i 1952
VKR Holding
Ophørt i 2020
Bratislava (region)

Bratislava (slovakisk Bratislavský kraj) er en af Slovakiets otte administrative regioner, beliggende i landets sydvestlige del. Regionen har et areal på 2.053 km² og en befolkning på 603.699 indbyggere (2005). Regionens hovedby er Slovakiets hovedstad Bratislava og består af otte distrikter (okresy).

Se også  
Bratislavas økonomi

Eksterne henvisninger 
 Officielle hjemmeside 

Slovakiets regioner
Banská Bystrica (region)

Banská Bystrica (slovakisk Banskobystrický kraj) er en af Slovakiets otte administrative regioner, beliggende i landets sydlige del. Regionen har et areal på 9.455 km² og en befolkning på 657.119 indbyggere (pr. 2005). Regionens hovedby er Banská Bystrica og består af tretten distrikter (okresy).

Eksterne henvisninger 
 Officielle hjemmeside 

Slovakiets regioner
Košice (region)

Košice (slovakisk Košický kraj) er en af Slovakiets otte administrative regioner, beliggende i landets sydøstlige del. Regionen har et areal på 6.752 km² og har en befolkning på 771.947 indbyggere (2005). Regionens hovedby er Košice og består af elleve distrikter (okresy).

Eksterne links 
 Officielle hjemmeside  

Slovakiets regioner
Nitra (region)

Nitra (slovakisk Nitriansky kraj) er en af Slovakiets otte administrative regioner, beliggende i landets vestlige del. Regionen har et areal på 6.343 km² og en befolkning på 708.494 indbyggere (2005). Regionens hovedby er Nitra og består af syv distrikter (okresy).

Eksterne links 
 Officielle hjemmeside 

Slovakiets regioner
Prešov (region)

Prešov (slovakisk Prešovský kraj) er en af Slovakiets otte administrative regioner, beliggende i landets nordøstlige del. Regionen har et areal på 8.975 km² og en befolkning på 798.596 indbyggere (2005). Regionens hovedby er Prešov og består af tretten distrikter (okresy).

Eksterne links 
 Officielle hjemmeside 

Slovakiets regioner
Vero Moda

VERO MODA er en dansk butikskæde med repræsenteret i 45 lande og har over 1000 butikker i Europa, der sælger tøj af samme navn. VERO MODA produceres af den jyske tøjkoncern Bestseller.

Mærket VERO MODA blev introduceret af Bestseller i 1987.

VERO MODA blev udviklet af Troels Holch Povlsen som et af Bestseller-familiens første brands, og i dag er det stadig det største indenfor koncernen.

Gennem årene har topmodeller som Helena Christensen, Claudia Schiffer, Christy Turlington, Kate Moss, Gisele Bündchen og Alexa Chung været VERO MODAs ansigt og i dag er det den britiske model og skuespiller Poppy Delevingne, der repræsenterer brandet.

Eksterne henvisninger 
 Vero Modas officielle hjemmeside
 Bestsellers officielle hjemmeside

Tøjmærker
Tøjbutikskæder i Danmark
Bestseller A/S
Trnava (region)

Trnava (slovakisk Trnavský kraj) er en af Slovakiets otte administrative regioner, beliggende i landets vestlige del. Regionen har et areal på 4.174 km² og en befolkning på 554.172 indbyggere (2005). Regionens hovedby er Trnava og består af syv distrikter (okresy).

Eksterne links 
 Officielle hjemmeside 

Slovakiets regioner
Lærkespore (Pseudofumaria)

Lærkespore (Pseudofumaria) er en lille slægt med kun én art, den nedennævnte. Den er hjemmehørende i Europa, men har spredt sig fra havedyrkning og er naturaliseret i det meste af den tempererede verden. Det er stauder med blågrønne, snitdelte og meget tynde blade. Blomsterne er samlet i endestillede klaser, og hver blomst har en spore. Frugten er en kapsel.

Det danske slægtsnavn "Lærkespore" er ikke entydigt, da det også bruges om slægten Corydalis, som gul lærkespore tidligere blev regnet under. Således er man nødt til at skelne mellem "Lærkespore (Pseudofumaria)" og "Lærkespore (Corydalis)". Plantedirektoratet betegner begge disse slægter - samt slægten Capnoides - som "Lærkespore" i publikationen Anbefalede plantenavne .

 Gul Lærkespore (Pseudofumaria lutea) – som tidligere hed Corydalis lutea

Valmue-familien
Žilina (region)

Žilina (slovakisk Žilinský kraj) er en af Slovakiets otte administrative regioner, beliggende i landets nordlige del. Regionen har et areal på 6.808 km² og en befolkning på 694.763 indbyggere (2005). Regionens hovedby er Žilina og består af elleve distrikter (okresy).

Eksterne links 
 Officielle hjemmeside  

Slovakiets regioner
Troels Møller Pedersen

Troels Møller Pedersen (født 24. august 1945 i Århus, opvokset i Kongens Lyngby) er en dansk skuespiller og lydbogsindlæser.

Uddannet på Det kongelige Teaters elevskole i perioden 1966-69. Han er i offentligheden mest kendt for sine indlæsninger af lydbøger, der blev udgivet på lydbogsforlaget Den Grimme Ælling , som han også var medstifter af. Bl.a. indlæste han samtlige H. C. Andersens eventyr og flere af hans romaner, værker af Fjodor Dostojevskij m.fl. I 2010 udgav Møllers søn og lydbogsindlæser-kollega Martin Johs. Møller en biografisk roman om faderen, med titlen Skuespilleren der forsvandt (Gyldendal, ).

Fodnoter

Eksterne henvisninger 
 

Lydbogsindlæsere
Skuespillere fra Danmark